
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

ŪKIO REIKALŲ TVARKYTOJO PAREIGYBĖS APRAŠYMAS

I SKYRIUS

PAREIGYBĖ

1. Specialiųjų socialinės globos namų “Tremtinių namai” (toliau – globos namai)  ūkio reikalų tvarkytojas yra kvalifikuotas darbuotojas.

2. Pareigybės lygis – B.

3. Ūkio reikalų tvarkytojo pareigybė reikalinga užtikrinti prekių bei kitų  materialinių vertybių poreikio formavimą, jų užsakymą, priėmimą, išdavimą, saugojimą bei apskaitą. 

4. Ūkio reikalų tvarkytojas yra tiesiogiai pavaldus globos namų Ūkio padalinio vadovui. Ūkio reikalų tvarkytoja priima ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius, įstatymų nustatyta tvarka.

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas turi atitikti šiuos reikalavimus:

5.1. turėti ne žemesnį kaip aukštesnysis išsilavinimą ir (ar) įgytą profesinę kvalifikaciją;

5.2. išmanyti teisės aktus, reikalingus darbo funkcijoms atlikti;

5.3.gebėti greitai orientuotis situacijose, logiškai mąstyti, valdyti, kaupti, sisteminti ir apibendrinti informaciją, rengti išvadas;

5.4. gebėti sklandžiai ir taisyklingai dėstyti mintis raštu ir žodžiu, žinoti dokumentų rengimo ir tvarkymo principus;

5.5. mokėti dirbti Microsoft Office ir kitomis kompiuterinėmis dokumentų valdymo programomis;
5.6. gebėti vertinti senyvo amžiaus, įvairių sveikatos sutrikimų turinčių globos namų paslaugų gavėjų bei globos namų darbuotojų funkcijoms atlikti reikalingų prekių, kitų materialinių vertybių poreikius;

5.7. išmanyti prekių ir materialių vertybių sandėliavimo, vidinės logistikos ir jų apsaugos procesus;

5.8. būti susipažinusiam bei vadovautis sandėliavimo, ūkio organizavimo ir vedimo  teisės aktais bei tvarkomis;

5.9. išmanyti prekių ir materialinių vertybių technines sąlygas, rūšis, kokybės savybes, standartus bei sunaudojimo normas;

5.10. būti darbščiu, pareigingu, sąžiningu, komunikabiliu ir gebėti dirbti komandinį darbą.

III SKYRIUS

pagrindinės šias pareigas einančio darbuotojo funkcijos

6. Šias pareigas einantis darbuotojas vykdo šias funkcijas:

6.1. suformuoja poreikį ir užsako slaugos, higienos, valymo, skalbimo, dezinfekcijos ir kitas priemones, taip pat darbuotojų aprangą ir darbo priemones bei kitas prekes ir materialias vertybes; 

6.2. užtikrina prekių ir kitų materialinių vertybių priėmimą ir išdavimą atsakingiems darbuotojams;

6.3. vykdo prekių ir kitų materialinių vertybių apskaitą; 

6.4. organizuoja ir vykdo darbus specialios paskirties patalpose, kuriose yra priimamos ir sandėliuojamos gautos prekės ir kitos materialinės vertybės;

6.5. prekių ir kitų materialinių vertybių poreikio formavimo, užsakymo, priėmimo, išdavimo, saugojimo bei apskaitos darbus atlieka kompiuteriu, procesuose taiko informacines technologijas;

6.6. užtikrina prekių ir kitų materialinių vertybių apsaugą, užrakinamas patalpas, užtikrina švarios patalynės apskaitą, iš skalbyklos grąžintos patalynės kiekio ir kokybės patikrinimą, jos rūšiavimą, saugojimą ir perdavimą paslaugų gavėjams, nešvarios patalinės surinkimą, jos apskaitą, netinkamos naudojimui patalinės nurašymą;

6.7. tvarko prekių ir kitų materialinių priėmimo, išdavimo, esant poreikiui, utilizavimo, dokumentus;

6.8. dalyvauja atliekant inventorizacijas ir sudarant inventorizacijos sąrašus;

6.9. palaikyto tvarką ir švarą specialios paskirties patalpose, kuriose yra priimamos ir  sandėliuojamos gautos prekės ir kitos materialios vertybės;

6.10. vykdo darbo higienos, sveikatos ir saugos darbe reikalavimus, naudoja darbe reikalingas saugos priemones; 

6.11. pastebėjus gedimus specialios paskirties patalpose, kuriose yra priimamos ir   sandėliuojamos gautos prekės bei kitos materialios vertybės, nedelsiant informuoja tiesioginį vadovą;

              6.12. pagal kompetenciją teikia siūlymus ir informuoja  tiesioginį vadovą dėl atliekamų 

darbų kokybės gerinimo ir Darbo drausmės pažeidimų bei dalyvauja iškilusių problemų sprendime;

6.13. esant tarnybiniam būtinumui, pagal savo kompetenciją pavaduoja ūkio skyriaus darbuotojus, savo kompetencijos ribose;

6.14. vykdo ir kitas su ūkinę veikla susijusias užduotis,  Ūkio padalinio vadovo
pavedimu;

6.15. esant avarijos grėsmei, stichinės nelaimės ar gaisro atveju vykdo globos namų paslaugų gavėjų ir darbuotojų evakuaciją iš patalpų;
6.16. laikytis globos namų priešgaisrinės ir civilinės saugos reikalavimų.

6.17. tobulinti kvalifikaciją pagal pareigybei nustatytus reikalavimus.

6.18. pareigybės funkcijoms atlikti skirtas darbo priemones, įrankius,  inventorių,  naudoja taupiai, racionaliai ir pagal paskirtį;

6.19. savo darbe vadovaujasi šiuo pareigybės aprašymu, globos namų  darbo tvarkos taisyklėmis ir kitais teisės aktais, bei atsako už jų laikymąsi.

Susipažinau: 

_______________________________________________________________________________

                                       ( vardas, pavardė, parašas, data)

